گزشتہ بحث سے يہ نتيجہ اخذ ہوتا ہے ، چونكہ احاديث مہدويت خصوصاً غيبت و قيام سے متعلق احاديث سياسى صورت حال اختيار كر چكى تھيں اور خلافت كى مشنرى كے ضرر اور اس كے مخالف يعنى علويوں كے حق ميں تھيں _ اس لئے علمائے اہل سنّت پابندى كى وجہ سے انھيں اپنى كتابوں ميں ڈرج نہيں كر سكے اور اگر لكھى ہوں گى تو انھيں ظالم سياستمداروں نے محو كرديا ہے _ شايد ابہام  و اجمال كى صورت ميں وجود مہدى اس لئے حوادث كى دست برد سے محفوظ رہ گيا كہ حكومت كو اس سے كوئي ضرر نہيں تھا _ ليكن مہدى موعود كے مكمل آثار و علائم اور احاديث كو اہل بيت رسول (ص) اور ائمہ اطہار نے ، جو كہ علوم پيغمبر(ص) كے محافظ تھے ، محفوظ ركھا اور وہ آج تك شيعوں كے درمياں باقى ہيں _